Nýr slökkvibíll keyptur til Snæfellsbæjar Kristinn Jónasson , bæjarstjóri í Snæfellsbæ og Benedikt Einar Gunnarsson , frá Ólafi Gíslasyni & Co undirrituðu samning um kaup á nýrri slökkviliðsbifreið til Snæfellsbæjar í gær . Við þetta tilefni sagði Kristinn að bíllinn yrði hrein viðbót við tækjakost slökkviliðsins en fyrir eru tvær eldri bífreiðar . “ Þessi kaup eru ætluð til að styrkja öryggi íbúa og þá sérstaklega fyrir íbúa sem búa í sunnanverðu sveitarfélaginu þar sem bíllinn kemst hratt yfir . ” Þá sagði Kristinn stór fyrirtæki vera í sveitarfélaginu og unnið væri að byggingu fleiri fyrirtækja og því væri sérstök ástæða til að efla búnað slökkviliðsins . Nýja slökkviliðsbifreiðin verður af gerðinni Scanina 4 x 4 og verður um öflugan bíl að ræða , m.a. með 420 hestafla vél og hámarkshraða um 125 km á klst . Bíllinn verður afhentur að ári . Nánar verður greint frá kaupunum í Skessuhorni í næstu viku . Myndin er frá undirskrift samnings um nýja bílinn . Frá vinstri : Benedikt Einar Gunnarsson og Kristinn Jónasson skrifa undir samninginn . Fyrir aftan þá er Sigurður Sveinn Guðmundsson , varaslökkviliðsstjóri og Svanur Tómasson slökkviliðsstjóri í Snæfellsbæ .